La Liga 1961/1962.
La Liga 1961/62. je bila 31. sezona nogometnog nacionalnog prvenstva Španije. Sezona je počela 2. septembra 1961. a završila 1. aprila 1962. U sezoni je učestvovalo 16 ekipa. Nakon završenog prvenstva Real Madrid je osmi put u svojoj historiji osvojio prvenstvo sa tri poena više od drugoplasirane Barcelone. Pretposljednja i posljednja ekipa, Real Sociedad i Tenerife su na kraju sezone ispali iz lige. Također, 13. i 14. ekipa na tabeli su igrali doigravanje za opstanak. Espanyol i Racing de Santander kao trinaestoplasirana odnosno četrnaestoplasirana ekipa igrali su doigravanje sa trećom i četvrtom ekipom druge lige. U tom doigravanju nisu uspjeli zadržati status prvoligaša. U cjelokupnoj sezoni je ukupno odigrano 240 utakmica te postignut 761 gol što je iznosilo 3.17 datih golova po utakmici. Najefikasnija ekipa lige je bila Barcelona. Juan Seminario, nogometaš Real Zaragoze je bio najbolji strijelac lige sa 25 postignutih golova.